Қазақ тілі 4-сынып 22.02.17

Сабақтың тақырыбы: Дара және күрделі сан есім.  
Сабақтың мақсаты:  
Сабақтың мақсаты: дара және күрделі сан есім туралы алған білімдерін бекіту; сөйлем ішінен сан есімдерді ажырата білу.  
Сабақтың типі: бекіту сабағы  
Сабақтың түрі: Дәстүрлі сабақ  
Сабақтың көрнекілігі: тақта, кеспе  
Сабақтың барысы  
І. Ұйымдастыру.  
А) Оқушылардың зейіндерін сабаққа аудару.  
Ә) Психологиялық дайындық..  
Бірімізге жылылықпен, мейірімділікпен күлімдеп қарайық сәттілік тілейік.  
ІІ. Үй тапсырмасы

Дара және күрделі сан есім дегеніміз?

Сан есім дегеніміз не?  
Сан есімнің сұрақтары қандай?  
Сан есімге мысал келтір.  
1 - тапсырма.  
Дара сан есімдерді күрделіге айналдырып жаз.  
Жеті, он, отыз, сегіз, тоғыз, елу, қырық, бір, бес.  
Үлгі: жеті – жетпіс жеті,...  
2 - тапсырма  
Сөйлемдерді көшір. Сан есімдерді сөзбен жаз.  
Жер шарында 4 мұхит бар. Тынық мұхитының ең терең жері 11 километрдей болады. Ал теңіздің саны - 30. Жан - жағын құрлық қоршап жатқан теңіз 2 ғана. Олар: Капий және Арал теңіздері.  
Ендігі ғаламшарымыз

3 - тапсырма.  
Өлеңді мәнерлеп оқы. Дара, күрделі сан есімдерді теріп жаз.  
Бір тәулікте жиырма төрт сағат бар,  
Жеті күннен құралады әр апта:  
- Бір, екі, үш, төрт, бес, алты, жеті, - деп,  
Ойланбастан шыға аламын санап та!...  
Ал отыз күн бір айыңды құраса,  
Он екі ай - жыл, көп емес қой бұл аса.  
- Үш жүз алпыс бес күн бар, - деп, - бір жылда!-  
Жауап берем, егер біреу сұраса.  
Қалай менің уақытым бос өтпек,  
Кержалқау боп жатып алман төсекте!  
Үш жүз алпыс бес күн деген, шынында,  
Аз ба, көп пе... Көрші өзің есептеп!...  
4 - тапсырма.  
Өзіндік жұмыс.  
Сан есімдерді тауып, сұрақ қой және түрлеріне бөліп жаз.  
Әйгілі қазақ балуаны Қажымұқан Мұңайтпасов 1871 жылы дүниеге келген. Ол он сегіз жасында Омбы қаласына келіп, қалалық цирктен балуандар күресін көреді. Бір күні орыстың күшті балуандарының бірі А. Злобин: “Көрермендер арасынан күрескісі келетін адам бар ма?”- деп сұрайды. Кілемге он сегіз жасар Қажымұқан шығады. 18 минутқа созылған белдесуде А. Злобин Қажымұқанды әрең жеңеді. Осыдан соң оның күрестегі үлкен жолы басталады.  
Күрес тәсілдерін жете меңгерген Қажымұқан 1908 жылы дүниежүзілік аренаға шығады.  
Қажымұқан классикалық күрестегі тамаша жеңістері үшін 48 алтын, күміс және қола медальдарға ие болған.  
6 - тапсырма  
Жұмбақтар  
1. Бір, үш, бес, он,  
Жиырма, елу,  
Жүз, екі жүз, мың бар.  
Әрқайсысының құны бар.  
(Теңгелер)  
2. 100 мүйізі бар  
Үстінде киізі бар.  
(Киіз үй)  
3. Қос құлақты 100 тісті,  
Жүзінен бірақ іс түсті. (Ара)  
4. 64 бөлмеде  
32 тұрғын бар.  
Ақ, қара қып бөлгенде  
Бірін - бірі қуғындар  
Ханы үшін де, жаны үшін де  
Бермейді олар намысын.(Шахмат)  
5. 1 ағаштың 12 бұтағы бар  
Әр бұтағында 30 - дан жапырағы бар.  
Жапырақтың бір жағы ақ,  
Бір жағы қара кәнеки ойлан тап?  
(жыл, ай, тәулік, күн мен түн)  
Сабақты бекіту. Теспен жұмыс  
Үй тапсырмасы  
5- жаттығу, 50 - бет  
Бағалау